《次山房韵古意四首》
宋代·何梦桂

夜舟不藏壑，川流无回波。
百年逐忧乐，昼夜相戛摩。
逝者不复逐，皓首成蹉跎。
谁欤伤凤衰，毋乃楚狂歌。
兹世固难免，纵有朝与鮀。
猗兰曲易弹，只恐听者讹。
折杨杂黄荂，每与俚耳和。
感此歌晨风，忘我将如何。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。